DA Den Europæiske Unions Tidende C 66/26

Medlemsstaternes oplysninger om statsstøtte, der ydes i henhold til Kommissionens forordning (EF) nr. 1857/2006 om anvendelse af traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

(2009/C 66/10)

Sag nr.: XA 406/08

Medlemsstat: Østrig

Region: Bundesland Wien

Støtteordningens benævnelse eller navnet på den virksomhed, der modtager en individuel støtte: Richtlinie für die Gewährung eines Zuschusses zu den Versicherungsprämien für versicherbare Risiken in der Landwirtschaft

Retsgrundlag: Gesetz über die Förderung der Landwirtschaft in Wien (Wiener Landwirtschaftsgesetz), LGBl. für Wien Nr. 15/2000, in der geltenden Fassung

Forventede årlige udgifter til ordningen eller det samlede individuelle støttebeløb: 0,13 mio. EUR

Maksimal støtteintensitet: Der ydes en støtte på højst 50 % af præmieudgifterne

Gennemførelsesdato: Fra den 1. januar 2009

Ordningens eller den individuelle støttes varighed: Fra den 1. januar 2009 til den 31. december 2013

Målet med støtten: I delstaten Wien er der omkring 700 landbrugsbedrifter, først og fremmest gartneri- og agerbrug. Bedrifterne er alle små og mellemstore virksomheder. Ud over at forsyne bybefolkningen med friske landbrugsprodukter af høj kvalitet yder disse familieforetagender et væsentligt bidrag til indretningen og vedligeholdelsen af kulturlandskabet i Wien-området gennem dyrkning og pleje af landbrugsarealerne. Det er derfor et vigtigt politisk mål for delstaten Wien at sikre disse bedrifters eksistens på længere sigt.

Et vigtigt middel til at sikre bedrifternes levedygtighed er forsikring mod tab i landbruget som følge af ugunstige vejrforhold, der kan henregnes under naturkatastrofer. De tiltagende klimaændringer i de seneste år har medført, at det bliver stadig vigtigere for landbrugsvirksomhederne at have en god risikostyring.

Støtte til sikring mod risici i form af støtte til forsikringspræmier er ifølge artikel 12 i forordning (EF) nr. 1857/2006 forenelig med fællesmarkedet.

Siden 2001 har delstaten Wien ydet støtte til gartnerivirksomheder på op til 50 % af præmieudgifterne ved afslutning af en forsikring mod stormskader på væksthuse.

Denne støtteforanstaltning, der er godkendt af Europa-Kommissionen (statsstøtte N 845/2000/Østrig/Wien), har bevist sin værdi og har ført til, at mere end 90 % af væksthusene i Wien er forsikret mod stormskader. For at sikre, at denne ordning videreføres, vil denne støtte også fremover blive tilbudt bedrifterne som led i de nye retningslinjer.

I betragtning af, hvor virkningsfuld ovennævnte støtteforanstaltning har været, og på grund af klimaændringerne og den dermed øgede risiko for ugunstige vejrforhold, der i landbruget og især agerbruget kan medføre omfattende skader, vil støtteforanstaltningen fra og med 2009 også blive tilbudt agerbrugene i delstaten Wien. Med en multirisikoforsikring for agerjord kan virksomhederne forsikre sig ikke blot mod hagl og frost, men også mod en række andre vejrbetingede risici som tørke, oversvømmelser, slamskred, stormvejr mv. For at tilskynde agerbrugsbedrifterne i Wien til at afslutte en sådan forsikring tilbydes de et årligt tilskud på op til 50 % af præmieudgifterne. Dette skal sikre, at der snarest opnås den størst mulige dækning af agerarealerne i Wien mod de nævnte risici, og dermed bidrage til risikostyring og økonomisk stabilitet for landbrugsbedrifterne i delstaten Wien

Berørt(e) sektor(er): Landbrugsvirksomheder (gartneri og agerbrug) i Wien

Den støttetildelende myndigheds navn og adresse:

Amt der Wiener Landesregierung Magistratsabteilung 58 Volksgartenstraße 3 1082 Wien ÖSTERREICH

Websted: http://www.wien.gv.at/umwelt/wasserrecht/foerderrichtlinie.html

Andre oplysninger: Med denne støtteordnings ikrafttræden ophæves »Richtlinie für die Gewährung eines Zuschusses zu den Versicherungsprämien zum Schutz vor Sturmschäden an Gewächshäusern in der Landwirtschaft« om støtte til dækning af forsikringspræmier for stormskader på væksthuse) (Statsstøtte N 845/2000/Østrig/Wien).

Den aktuelle ordning er baseret på artikel 12 i forordning (EF) nr. 1857/2006 og opfylder fuldt ud betingelserne heri. Navnlig hindrer støtten ikke det indre marked for forsikringsydelser i at fungere. Den støttetildelende myndighed sikrer, at støtten ikke begrænses til forsikringer fra et enkelt forsikringsselskab eller en enkelt forsikringskoncern, og at den ikke gøres betinget af, at forsikringsaftalen indgås med et selskab, der er etableret i Østrig

Sag nr.: XA 409/08

Medlemsstat: Frankrig

Region: Champagne-Ardenne

Støtteordningens benævnelse: Aide à la reconstitution du cheptel ovin de la région Champagne-Ardenne à la suite de la crise de la fièvre catarrhale ovine (F.C.O.)

Retsgrundlag:

— Article L 1511-2 du Code Général des Collectivités Territoriales.

— Artikel 10, stk. 2, i forordning (EF) nr. 1857/2006

— Règlement «Aide à la reconstitution des troupes ovines» adopté par la Commission permanente du Conseil Régional de Champagne-Ardenne du 7 juillet 2008

Forventede årlige udgifter til ordningen eller det samlede individuelle støttebeløb: 800 000 EUR til programmet, som udløber i slutningen af januar 2010

Maksimal støtteintensitet: Regionen yder støtte på højst 80 % af tab, der ikke er modtaget erstatning for (op til 200 EUR pr. udskiftet moderfår, 20 EUR pr. udskiftet lam og 320 EUR pr. udskiftet vædder).

Støtten begrænses til antallet af døde dyr, som anmeldes til »groupement de défense sanitaire (GDS)« (dyresundhedsorganisation) mellem datoen for anmeldelse af et udbrud af bluetongue og datoen for anmodning om støtte

Gennemførelsesdato: Fra datoen for offentliggørelse af ansøgningens registreringsnummer på webstedet for Kommissionens Generaldirektorat for Landbrug og Udvikling af Landdistrikter

Ordningens eller den individuelle støttes varighed: Indtil den 31. januar 2010

Målet med støtten: Målet med støtten er at yde opdrætterne erstatning for økonomiske tab som følge af bluetongue (dødsfald blandt dyrene).

For regionen Champagne-Ardenne skønnes det ud fra ansøgningerne om statsstøtte, at 6 639 får på 237 bedrifter er erklæret døde som følge af bluetongue (heraf 1 660 voksne dyr). I 2008 indgav opdrætterne 2 882 færre ansøgninger (end i 2007) om fåre/gede-præmier (»Primes Brebis Chèvres« PBC = svarer til antallet af moderfår, som har født mindst én gang, eller som er mindst 12 måneder gamle, og som er registreret som tilstedeværende på fårebedrifterne fra den 1. februar til den 10. maj det pågældende år). Denne krise indtraf på et tidspunkt, hvor regionens fårebestand havde været stigende siden 2003 (+ 10 000 moderfår de sidste fire år). Opsvinget i denne sektor er således kommet i alvorlig fare.

Regionen Champagne-Ardenne vil derfor yde finansiel støtte til fåreopdrættere, som rammes af bluetonguekrisen, og som har haft meget alvorlige økonomiske og dyresundhedsmæssige problemer siden september 2006.

Den regionale støtte skal hjælpe erhvervsmæssige opdrættere med en fårebesætning svarende til mindst 100 PBC.

Den støttemodtagende opdrætter forpligter sig til at opretholde sit produktionsniveau i fem år. Den årlige anmeldelse af antallet af PBC vil blive kontrolleret

Berørt(e) sektor(er): Enhver fåreopdrætter, hvis udnyttede landbrugsareal for mindst 80 %'s vedkommende ligger i Champagne-Ardenne, der driver landbrug som hovederhverv, og som er højst 60 år gammel (eller landbrugsselskaber, hvis aktiekapital for mindst 50 %'s vedkommende ejes af fysiske personer, der er højst 60 år gamle, og som er tilsluttet AMEXA med landbrug som hovederhverv)

Den støttetildelende myndigheds navn og adresse:

Région Champagne-Ardenne Hôtel de Région 5, rue de Jéricho 51037 Chalons en Champagne cedex FRANCE

Websted: http://www.cr-champagne-ardenne.fr/?SID=731

http://www.cr-champagne-ardenne.fr/getFile.aspx?FILEID=2808

Sag nr.: XA 414/08

Medlemsstat: Forbundsrepublikken Tyskland

Region: Land Baden-Württemberg

Støtteordningens benævnelse: Landwirtschaft — Wachstum

Retsgrundlag: Rechtsgrundlage ist das Gesetz über die Landeskreditbank Baden-Württemberg — Förderbank vom 11.11.1998 (Gesetzblatt für Baden-Württemberg (GBl.) vom 18.11.1998, S. 581), zuletzt geändert durch Gesetz vom 11.12.2007 (GBl. vom 14.12.2007, S. 581) in Verbindung mit dem Programmmerkblatt Landwirtschaft — Wachstum

Forventede årlige udgifter til ordningen eller navnet på den virksomhed, der modtager en individuel støtte: Der ydes rentegunstige lån. Den samlede støtte forventes at nå op på 500 000 til 600 000 EUR. Støttebeløbet stilles til rådighed for Landwirtschaftliche Rentenbank, som ikke selv yder støtte

Maksimal støtteintensitet: Højst 20 % af de støtteberettigede udgifter. Det maksimale støttebeløb til en individuel virksomhed må på intet tidspunkt i en periode på tre regnskabsår overstige 400 000 EUR. Ved kumulering med anden offentlig støtte til de samme støtteberettigede udgifter overholdes de i forordning (EF) nr. 1857/2006 fastsatte tærskelværdier. Ved erhvervelse af arealer (bortset fra arealer til bebyggelse) kan der ydes støtte på op til 10 % af de støtteberettigede investeringsudgifter

Gennemførelsestidspunkt: Den frist, der er fastsat i artikel 20, stk. 1, i forordning (EF) nr. 1857/2006, dog tidligst den 2. januar 2009

Ordningens varighed: Indtil den 30. juni 2014

Målet med støtten: Støtten til små og mellemstore virksomheder, der beskæftiger sig med primærproduktion af landbrugsprodukter i EF-traktatens bilag I (bortset fra fiskeri og akvakultur), ydes til investeringer i den primære produktion af landbrugsprodukter (artikel 4 i forordning (EF) nr. 1857/2006). Støtteberettigede udgifter er a) opførelse, erhvervelse eller modernisering af fast ejendom, b) køb eller leasing af maskiner eller anlæg, inkl. edb-programmel, op til den normale markedsværdi af sådanne goder eller c) generalomkostninger i sammenhæng med de i a) og b) nævnte udgifter, f.eks. for arkitekters eller ingeniørers tjenesteydelser, rådgivning og gennemførlighedsundersøgelser. I den forbindelse sikrer man sig, at støtten ikke ydes i modstrid med forbud og begrænsninger i rådsforordninger om fælles markedsordninger, også selv om sådanne forbud og begrænsninger kun gælder for EF-støtten

Berørte erhvervssektorer: Landbrug, vinavl, havebrug

Den støttetildelende myndigheds navn og adresse:

Landeskreditbank Baden-Württemberg — Förderbank Postfach 10 29 43 70025 Stuttgart DEUTSCHLAND

Websted: www.l-bank.de/landwirtschaft-wachstum

Andre oplysninger: —

Sag nr.: XA 417/08

Medlemsstat: Forbundsrepublikken Tyskland

Region: Freistaat Bayern

Støtteordningens benævnelse eller navnet på den virksomhed, der modtager en individuel støtte: Bezuschussung der aufgrund gesetzlicher Testpflicht durchgeführten BSE/TSE-Schnelltests bei Schlachtrindern über 30 Monaten entstandenen Kosten, durch Verrechnung der Finanzhilfe der Gemeinschaft für diese BSE-Pflichttests

Retsgrundlag:

— Artikel 6, stk. 1, sammenholdt med bilag III, kapitel A II, nr. 2, til forordning (EF) nr. 999/2001

— Gesetz zum Vollzug des Tierseuchenrechts und der Verordnung über die Benutzungsgebühren der Gesundheitsverwaltung

Forventede årlige udgifter til ordningen eller det samlede individuelle støttebeløb: Ca. 2,3 mio. EUR i tilskud til BSE-hurtigtest for kvæg på over 30 måneder; tilskuddets størrelse afhænger af de årligt fastsatte bevillinger fra EF og antallet af fornødne test

Maksimal støtteintensitet: Højst 100 %

Gennemførelsestidspunkt: Årlige bevillinger

Ordningens eller den individuelle støttes varighed: Indtil den 31. december 2013

Målet med støtten: Statstilskud til de udgifter, der opstår som følge af de obligatoriske tests, som gennemføres med henblik på at bekæmpe TSE og BSE.

Retsgrundlag for støtten: artikel 16, stk. 1, litra g), i forordning (EF) nr. 1857/2006.

Det bekræftes, at støtten efter artikel 16, stk. 3, i forordning (EF) nr. 1857/2006 ikke medfører direkte betalinger til producenterne

Berørte erhvervssektorer: Slagterier og destruktionsanstalter i Bayern og små og mellemstore landbrugsbedrifter. Hvad slagterier og destruktionsanstalter i Bayern angår, er betingelserne i artikel 16, stk. 2, i forordning (EF) nr. 1857/2006 opfyldt

Den støttetildelende myndigheds navn og adresse:

Bayerisches Staatsministerium für Umwelt und Gesundheit Rosenkavalierplatz 2 Postfach 810140 81901 München DEUTSCHLAND

Eventuelle forespørgsler rettes til:

Bayerisches Staatsministerium für Landwirtschaft und Forsten Referat C/6 Ludwigstr. 2 80539 München DEUTSCHLAND Tel. +49 892182-2222

Websted: http://www.stmugv.bayern.de/tiergesundheit/krankheiten/bsediagnostik.htm

Andre oplysninger: —

Sag nr.: XA 429/08

Medlemsstat: Irland

Region: Hele medlemsstaten

Støtteordningens benævnelse eller navnet på den virksomhed, der modtager en individuel støtte: Cattle Breeding Infrastructure Program

Retsgrundlag: National Development Plan 2007-2013

Forventede årlige udgifter til ordningen eller det samlede individuelle støttebeløb: Højst 1,5 mio. EUR om året

Maksimal støtteintensitet: Indtil 70 % af de støtteberettigede omkostninger

Gennemførelsesdato: Den 1. januar 2009

Ordningens eller den individuelle støttes varighed: 1. januar 2009 — 31. december 2013

Målet med støtten: Programmet vil blive forvaltet af Irish Cattle Breeding Federation — ICBF. Det har til formål at fremme indførelsen af moderne videnskabeligt baserede avlsværdital blandt kød- og malkekvægproducenter og derved styrke kvægbrugenes økonomiske rentabilitet på lang sigt. Dette program omfatter en række elementer, der vedrører testning, genetisk vurdering samt dataindsamling og formidling af videnskabelige oplysninger.

Den genetiske vurdering omfatter undersøgelse, gennemgang og videreudvikling af forbedringer af de systemer til genetisk vurdering af kød- og malkekvæg, der anvendes i Irland, eventuelt med brug af genomdata, udbredelse af nye systemer til vurdering af kødkvæg, herunder annoncering, udsendelse af oplysningsmateriale, adresserede reklamer til kvægavlerne og møder med disse og andre interesseparter i sektoren med det formål at øge kvægavlernes forståelse af de nye indekser.

Projektet vedrørende dataindsamling og formidling af oplysninger omfatter udvikling af computersystemer, uddannelsestilbud og støtte til udbredelsen af indekser for kød- og malkekvæg.

Støtten ydes i overensstemmelse med artikel 15, stk. 2, litra d) og e), og artikel 16, stk. 1, litra b), i forordning (EF) nr. 1857/2006 — teknisk bistand i landbrugssektoren og støtte til husdyrsektoren

Berørt(e) sektor(er): Kvæg

Den støttetildelende myndigheds navn og adresse:

Department of Agriculture, Fisheries and Food Agriculture House Kildare Street Dublin 2 IRELAND

Websted: http://www.agriculture.gov.ie/schemes/NDP_State_Aid/CattleBreedingInfrastructure2009_13.doc